জি বাংলা-র সবচেয়ে জনপ্রিয় ধারাবাহিক ‘জয়ী’-তে টানটান উত্তেজনার পর্যায় চলছে এখন। আইনের ফাঁস থেকে জয়ীকে বাঁচাতে এখন মরিয়া তার পরিবার। তার মধ্যেই বদলে গেল একটি গুরুত্বপূর্ণ চরিত্রের মুখ— তোর্সার প্রেমিক ‘অয়ন’। 

এই বিষয়ে অন্যান্য খবর

‘জয়ী’-নায়িকা দেবাদৃতা আসলে যেমন, রইল অ্যালবাম
ছোটপর্দার এই নতুন মুখ কিন্তু নতুন নয়, রইল তাঁর আসল পরিচয়



ছবি সৌজন্য: জি বাংলা
আইনজীবী অয়নের সাহায্যেই এই মহাসঙ্কট থেকে বেরোবার পথ খুঁজছে ঋভু-সহ গোটা পরিবার। সেই চরিত্রে এবার থেকে দেখা যাবে অভিনেতা তন্ময় মজুমদারকে যিনি বছর দুয়েক আগে অরিন্দম শীলের ‘ধনঞ্জয়’ ছবিতে পারেখ-পরিবারের অন্যতম সদস্য, নিহত পারেখ-কন্যার দাদার ভূমিকায় অভিনয় করে প্রশংসিত হয়েছিলেন।  

‘ধনঞ্জয়’-এর পরে তন্ময় মূলত বড়পর্দাতেই কাজ করবেন বলে মনস্থ করেছিলেন। কিছুদিন আগেই শেষ করেছেন ‘বাঘ বন্দি খেলা’ ছবির কাজ। আরও একটি ছবিতে সম্প্রতি অত্যন্ত গুরুত্বপূর্ণ চরিত্রে নির্বাচিত হয়েছেন তিনি। এরই ফাঁকে তাঁর কাছে প্রস্তাব আসে ‘জয়ী’-তে অয়নের চরিত্রের জন্য়। 
বড়পর্দার পাশাপাশি ছোটপর্দাতেও কাজ করতে চান নিয়মিত তন্ময়, তাই প্রস্তাবটি সানন্দে গ্রহণ করতে বেশি সময় নেননি।